Přewisna krušwička

Přewisna krušwička (Orthilia secunda) je rostlina ze swójby krušwičkowych rostlinow (Pyrolaceae). W někotrych žórłach so stary wědomostne mjeno Pyrola secunda wužiwa.

Wopisanje
Přewisna krušwička je trajne zelo, kotrež docpěwa wysokosć wot 7 hač 25cm. Rostlina je słabje jědojta.

Stołpiki su deleka křiwe a horjeka zrunane.

Łopjena su w delnim dźělu stołpika kopate. Łopjency su horjeka błyšćaty a docpěwaja dołhosć wot 4cm.

Kćěje wot junija hač julija. Kćenja su swětłe nažołć zelene. 

Korjenje su husto wot hriboweje plećizny pokryte. Wona přiwzaće wody a žiwnych wutkow podpěra. 

Stejnišćo
Rosće w  jehlinowych lěsach na mochojtych, suchich, bazojtych a stuchły pódach.

Rozšěrjenje

Wužiwanje

 Žórła  
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 370
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Krušwičkowe rostliny